তথ্যবিবরণী নম্বর : ১৮৪০

**১৬ এপ্রিল নারায়ণগঞ্জ ও মুন্সিগঞ্জের বিভিন্ন এলাকায় গ্যাস সরবরাহ বন্ধ থাকবে**

ঢাকা, পয়লা বৈশাখ (১৪ এপ্রিল) :

গ্যাস ট্রান্সমিশন কোম্পানি লিমিটেড (জিটিসিএল) এবং তিতাস গ্যাস ট্রান্সমিশন এন্ড ডিস্ট্রিবিউশন কোম্পানি লিমিটেড (টিজিটিডিসিএল) কর্তৃক হরিপুরে ভালভ প্রতিস্থাপনের জন্য ১৬ এপ্রিল ২০২১ শুক্রবার ভোর ৪টা ৩০ মিনিট হতে দুপুর ১২টা পর্যন্ত শীতলক্ষা নদীর পশ্চিমে নারায়ণগঞ্জ শহর, সিদ্ধিরগঞ্জ, আদমজী ইপিজেড, গোদনাইল, পাগলা, ফতুল্লা, নারায়ণগঞ্জ বিসিক, পঞ্চবটি থেকে মুক্তারপুর পর্যন্ত এলাকা, মুন্সিগঞ্জ সদর, মুন্সিগঞ্জ বিসিক, রেকাবী বাজার ও তৎসলগ্ন এলাকা এবং শীতলক্ষা নদীর পূর্বে কাঁচপুর, হরিপুর, কুতুবপুর, মদনপুর, বন্দর এলাকা, কেওডালা, নাঙ্গলবন্দ ও এর আশেপাশের এলাকার সকল শ্রেণির গ্রাহকদের গ্যাস সরবরাহ বন্ধ থাকবে।

এছাড়া, কেরানীগঞ্জ ও শ্যামপুর এলাকায় গ্যাসের স্বল্পচাপ থাকবে।

বিদ্যুৎ, জ্বালানি ও খনিজ সম্পদ মন্ত্রণালয়ের এক প্রেস বিজ্ঞপ্তিতে আজ এ তথ্য জানানো হয়।

#

আসলাম/মাসুম/মোশারফ/সেলিম/২০২১/২১২২ ঘণ্টা

Handout Number : 1839

**British State Minister commends Prime Minister Sheikh Hasina’s leadership**

Dhaka, 14 April :

British State Minister for Foreign Affairs for South Asia, the Commonwealth and the UN Lord Ahmad of Wimbledon commended Prime Minister Sheikh Hasina’s leadership of the Climate Vulnerable Forum (CVF) during the lead up to the UNFCCC COP26 scheduled for November 2021 in Glasgow. He made this comment during a virtual meeting recently with the Bangladesh State Minister for Foreign Affairs Md. ShahriarAlam.

          Lord Ahmad took interest in hearing about Bangladesh’s priorities for COP26, including in its capacity as the representative for the climate vulnerable countries. He underscored the importance of protecting the Sundarbans, the world’s largest mangrove forest, from the adverse impacts of climate change.

          State Minister Alam briefed his UK counterpart about the recent visit to Bangladesh by the US Special Presidential Envoy on Climate John Kerry. He invited Lord Ahmad to visit Bangladesh during the Mujib Year, also in connection with the 50th anniversary of the establishment of diplomatic relations between Bangladesh and the UK. During the meeting State Minister Alam expressed deep condolences at the demise of HRH Prince Philip, Duke of Edinburgh and consort of Britain’s Queen Elizabeth II.

           The two State Ministers discussed the latest international travel restrictions imposed in the wake of the renewed spike in corona virus infections, especially from the South African variant. State Minister Alam urged the UK to take Bangladesh off the red list at the soonest based on factual evidence.

          The two State Ministers exchanged views on the situation of the Rohingya in Bangladesh. They discussed the current impasse over their voluntary repatriation to Myanmar and their partial relocation to Bhashan Char. Lord Ahmad assured his Bangladesh counterpart of the UK’s continued support on the question of the Rohingya’s safe and dignified return to Myanmar.

          The two Ministers also discussed preparations for the Commonwealth Heads of Government Meeting (CHOGM) expected to be held physically in June 2021 in Kigali, Rwanda.

#

Tohidul/Masum/Mosarof/Salim/2021/2030 Hrs.

তথ্যবিবরণী নম্বর : ১৮৩৮

**সাবেক আইনমন্ত্রী এডভোকেট আব্দুল মতিন খসরুর মৃত্যুতে**

**মন্ত্রী ও প্রতিমন্ত্রীবর্গের শোক**

ঢাকা, পয়লা বৈশাখ (১৪ এপ্রিল) :

সাবেক আইনমন্ত্রী, সুপ্রীম কোর্ট আইনজীবী সমিতির সভাপতি, বাংলাদেশ আওয়ামী লীগের সভাপতিমণ্ডলীর সদস্য, বীর মুক্তিযোদ্ধা এডভোকেট আব্দুল মতিন খসরুর মৃত্যুতে গভীর শোক ও দুঃখ প্রকাশ করেছেন মন্ত্রী ও প্রতিমন্ত্রীবর্গ।

পৃথক শোকবার্তায় তাঁরা মরহুমের বিদেহী আত্মার মাগফেরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান।

এডভোকেট আব্দুল মতিন খসরুরমৃত্যুতে গভীর শোক ও দুঃখ প্রকাশ করেছেন সড়ক পরিবহন ও সেতুমন্ত্রী ওবায়দুল কাদের; কৃষিমন্ত্রী ড. মোঃ আব্দুর রাজ্জাক; তথ্যমন্ত্রী ড. হাছান মাহ্‌মুদ; আইন, বিচার ও সংসদ বিষয়ক মন্ত্রী আনিসুল হক; অর্থমন্ত্রী আ হ ম মুস্তফা কামাল, স্থানীয় সরকার মন্ত্রী মোঃ তাজুল ইসলাম; শিক্ষামন্ত্রী ডা. দীপু মনি; পররাষ্ট্রমন্ত্রী ড. এ কে আব্দুল মোমেন; পরিকল্পনামন্ত্রী এম এ মান্নান; শিল্পমন্ত্রী নূরুল মজিদ মাহমুদ হুমায়ূন; বস্ত্র ও পাটমন্ত্রী গোলাম দস্তগীর গাজী; খাদ্যমন্ত্রী সাধন চন্দ্র মজুমদার; বাণিজ্যমন্ত্রী টিপু মুনশি; মৎস্য ও প্রাণিসম্পদ মন্ত্রী শ ম রেজাউল করিম; পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন; ভূমিমন্ত্রী সাইফুজ্জামান চৌধুরী; রেলপথ মন্ত্রী মোঃ নূরুল ইসলাম সুজন; বিজ্ঞান ও প্রযুক্তি মন্ত্রী স্থপতি ইয়াফেস ওসমান; ডাক ও টেলিযোগাযোগ মন্ত্রী মোস্তাফা জব্বার; প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ।

এছাড়া শোক প্রকাশ করেছেন শিল্প প্রতিমন্ত্রী কামাল আহমেদ মজুমদার; যুব ও ক্রীড়া প্রতিমন্ত্রী মোঃ জাহিদ আহসান রাসেল; বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ; শ্রম ও কর্মসংস্থান প্রতিমন্ত্রী বেগম মন্নুজান সুফিয়ান; নৌপরিবহন প্রতিমন্ত্রী খালিদ মাহ্‌মুদ চৌধুরী; প্রাথমিক ও গণশিক্ষা প্রতিমন্ত্রী মোঃ জাকির হোসেন; তথ্য ও যোগাযোগ প্রযুক্তি প্রতিমন্ত্রী জুনা‌ইদ আহমেদ পলক; জনপ্রশাসন প্রতিমন্ত্রী ফরহাদ হোসেন; তথ্য ও সম্প্রচার প্রতিমন্ত্রী ডা. মোঃ মুরাদ হাসান; গৃহায়ন ও গণপূর্ত প্রতিমন্ত্রী শরীফ আহমেদ; সংস্কৃতি বিষয়ক প্রতিমন্ত্রী কে এম খালিদ; দুর্যোগ ব্যবস্থাপনা ও ত্রাণ প্রতিমন্ত্রী ডাঃ মোঃ এনামুর রহমান; বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী; মহিলা ও শিশু বিষয়ক প্রতিমন্ত্রী বেগম ফজিলাতুন নেছা।

#

ওয়ালিদ/মাসুম/রেজুয়ান/মোশারফ/সেলিম/২০২১/২১২৫ ঘণ্টা

তথ্যবিবরণী নম্বর : ১৮৩৭

**বাংলা একাডেমির সভাপতি শামসুজ্জামান খানের মৃত্যুতে**

**মন্ত্রী ও প্রতিমন্ত্রীবর্গের শোক**

ঢাকা, পয়লা বৈশাখ (১৪ এপ্রিল) :

বাংলা একাডেমির সভাপতি, একুশে পদকপ্রাপ্ত ও স্বাধীনতা পুরস্কার বিজয়ী লোকসংস্কৃতির পুরোধা ব্যক্তিত্ব অধ্যাপক শামসুজ্জামান খানের মৃত্যুতে গভীর শোক ও দুঃখ প্রকাশ করেছেন মন্ত্রী ও প্রতিমন্ত্রীবর্গ।

পৃথক শোকবার্তায় তাঁরা মরহুমের বিদেহী আত্মার মাগফেরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান।

অধ্যাপক শামসুজ্জামান খানের মৃত্যুতে গভীর শোক ও দুঃখ প্রকাশ করেছেন তথ্য ও সম্প্রচার মন্ত্রী   
ড. হাছান মাহ্‌মুদ; আইন, বিচার ও সংসদ বিষয়ক মন্ত্রী আনিসুল হক; স্থানীয় সরকার মন্ত্রী মোঃ তাজুল ইসলাম; শিক্ষামন্ত্রী ডা. দীপু মনি; পররাষ্ট্রমন্ত্রী ড. এ কে আব্দুল মোমেন; পরিকল্পনামন্ত্রী এম এ মান্নান; শিল্পমন্ত্রী নূরুল মজিদ মাহমুদ হুমায়ূন; বস্ত্র ও পাটমন্ত্রী গোলাম দস্তগীর গাজী; খাদ্যমন্ত্রী সাধন চন্দ্র মজুমদার; বাণিজ্যমন্ত্রী টিপু মুনশি; মৎস্য ও প্রাণিসম্পদ মন্ত্রী শ ম রেজাউল করিম; পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন; বিজ্ঞান ও প্রযুক্তি মন্ত্রী স্থপতি ইয়াফেস ওসমান; ডাক ও টেলিযোগাযোগ মন্ত্রী মোস্তাফা জব্বার; প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ।

এছাড়া শোক প্রকাশ করেছেন শিল্প প্রতিমন্ত্রী কামাল আহমেদ মজুমদার; যুব ও ক্রীড়া প্রতিমন্ত্রী মোঃ জাহিদ আহসান রাসেল; বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ; নৌপরিবহন প্রতিমন্ত্রী খালিদ মাহ্‌মুদ চৌধুরী; প্রাথমিক ও গণশিক্ষা প্রতিমন্ত্রী মোঃ জাকির হোসেন; জনপ্রশাসন প্রতিমন্ত্রী ফরহাদ হোসেন; পল্লী উন্নয়ন ও সমবায় প্রতিমন্ত্রী স্বপন ভট্টাচার্য; সংস্কৃতি প্রতিমন্ত্রী কে এম খালিদ; বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী; ধর্ম প্রতিমন্ত্রী ফরিদুল হক খান।

#

আকরাম/মাসুম/রেজুয়ান/মোশারফ/সেলিম/২০২১/২০৪০ ঘণ্টা

তথ্যবিবরণী নম্বর : ১৮৩৬

**সাবেক আইনমন্ত্রী এডভোকেট আব্দুল মতিন খসরুর ইন্তেকালে**

**তথ্যমন্ত্রী ও তথ্য প্রতিমন্ত্রীর শোক**

ঢাকা, পয়লা বৈশাখ (১৪ এপ্রিল) :

বাংলাদেশ সুপ্রিম কোর্ট আইনজীবী সমিতির সভাপতি, বাংলাদেশ আওয়ামী লীগের সভাপতিমণ্ডলীর সদস্য বীর মুক্তিযোদ্ধা ও সাবেক আইনমন্ত্রী এডভোকেট আব্দুল মতিন খসরুর ইন্তেকালে গভীর শোক ও দুঃখ প্রকাশ করেছেন তথ্য ও সম্প্রচার মন্ত্রী ড. হাছান মাহ্‌মুদ এবং প্রতিমন্ত্রী ডা. মোঃ মুরাদ হাসান ।

পৃথক শোকবার্তায় মন্ত্রী ও প্রতিমন্ত্রী বলেন, বাংলাদেশের মুক্তিযুদ্ধ, রাজনীতি ও আইনী অঙ্গনে এডভোকেট আব্দুল মতিন খসরুর একনিষ্ঠ অবদান চিরস্মরণীয় হয়ে থাকবে।

তাঁরা মরহুমের বিদেহী আত্মার মাগফেরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান।

#

আকরাম/মাসুম/মোশারফ/সেলিম/২০২১/১৯৩৫ ঘণ্টা

তথ্যবিবরণী নম্বর : ১৮৩৫

**নাটোরের সিংড়া উপজেলা স্বাস্থ্য কমপ্লেক্সের সেন্ট্রাল অক্সিজেন**

**সরবরাহ সেবা কার্যক্রম উদ্বোধন করলেন আইসিটি প্রতিমন্ত্রী**

ঢাকা, পয়লা বৈশাখ (১৪ এপ্রিল) :

তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেছেন, করোনা ভাইরাস থেকে নিজেদের সুরক্ষায় জরুরি প্রয়োজনে বাইরে গেলে নিয়মিত মাস্ক পরিধান করা, সামাজিক দূরত্ব বজায় রাখা এবং বাইরে থেকে এসে ২০ সেকেন্ড সাবান পানি দিয়ে হাত ধোয়ার কোনো বিকল্প নেই।

প্রতিমন্ত্রী আজ তাঁর নির্বাচনী এলাকা নাটোরের সিংড়া উপজেলা স্বাস্থ্য কমপ্লেক্সের সেন্ট্রাল অক্সিজেন সরবরাহ সেবা কার্যক্রম উদ্বোধন ও করোনা ভাইরাসের প্রাদুর্ভাব মোকাবেলায় প্রতিরক্ষা সামগ্রী মাস্ক বিতরণ অনুষ্ঠানে অনলাইনে যুক্ত হয়ে প্রধান অতিথির বক্তৃতায় এসব কথা বলেন।

প্রতিমন্ত্রী বলেন, দেশে করোনা ভাইরাস শনাক্ত হওয়ার সাথে সাথেই প্রধানমন্ত্রীর নির্দেশে স্বাস্থ্য, শিক্ষা, সরবরাহ, ইন্টারনেট কানেক্টিভিটি এবং বিনোদন ব্যবস্থাসহ জনজীবন স্বাভাবিক রাখতে আইসিটি বিভাগ ৫টি কন্টিনিউটি বিজনেস প্লান চালু করে। প্রধানমন্ত্রী শেখ হাসিনার নেতৃত্বে তাঁর আইসিটি বিষয়ক উপদেষ্টা সজীব ওয়াজেদের দিকনির্দেশনায় বিগত ১২ বছরে তথ্যপ্রযুক্তি খাতের বিভিন্ন অবকাঠামো গড়ে তোলার কারণে করোনা মহামারিকালে টেলিমেডিসিন সেবা, বিনোদন, শিক্ষার্থীদের ক্লাস, বিচারিক কার্যক্রমসহ সবকিছু অনলাইনে চলমান রাখা সম্ভব হয়েছে।

মানবজাতির অদৃশ্য শত্রু করোনা ভাইরাসের নতুন নতুন ধরন আসছে উল্লেখ করে এলাকাবাসীর উদ্দেশ্যে তিনি বলেন ব্যক্তিগত, পরিবার, দেশ ও ভবিষ্যৎ প্রজন্মের কথা চিন্তা করে সরকার ঘোষিত ‘কঠোর লকডাউন’ ও নির্দেশনা মেনে চলতে হবে। প্রতিমন্ত্রী জেলা-উপজেলা স্বাস্থ্য কমপ্লেক্সে করোনা রোগীদের জন্য জীবন রক্ষাকারী অক্সিজেন সুবিধা নিশ্চিত করতে সরকারের পাশাপাশি ব্যবসায়ী কমিউনিটি, সচ্ছল ব্যক্তি ও প্রতিষ্ঠান এবং রাজনৈতিক নেতা-কর্মীদের এগিয়ে আসার আহ্বান জানান। প্রতিমন্ত্রী তাঁর নির্বাচনী এলাকার জনগণের চাহিদা অনুযায়ী আগামীতে সুরক্ষা সামগ্রী বিতরণ করা হবে বলেও জানান।

নাটোর জেলা প্রশাসক শাহ মোঃ রিয়াজের সভাপতিত্বে অনলাইন প্লাটফর্মে যুক্ত হয়ে অন্যান্যের মধ্যে বক্তৃতা করেন স্বাস্থ্য অধিদপ্তরের মহাপরিচালক অধ্যাপক ডা. আবুল বাসার মোহাম্মদ খুরশীদ আলম, নাটোর জেলা সিভিল সার্জন ডা. কাজী মিজানুর রহমান, সিংড়া উপজেলা নির্বাহী কর্মকর্তা সামিরুল ইসলাম, সিংড়া উপজেলা চেয়ারম্যান শফিকুল ইসলাম, সিংড়া পৌর মেয়র জান্নাতুল ফেরদৌস, সিংড়া উপজেলা স্বাস্থ্য কর্মকর্তা ডাক্তার আমিনুল ইসলাম, সিংড়া উপজেলা আওয়ামী লীগের সভাপতি অ্যাডভোকেট অহিদুর রহমান শেখ, নাটোর প্রেসক্লাব সভাপতি জালাল উদ্দিন, সিংড়া প্রেসক্লাবের সভাপতি সাইফুল ইসলামসহ সংশ্লিষ্ট কর্মকর্তাবৃন্দ।

পরে, প্রতিমন্ত্রী সিংড়া হাসপাতালের কেন্দ্রীয় অক্সিজেন সরবরাহ সেবা ও এলাকার জনগণের মধ্যে ৫০ হাজার মাস্ক বিতরণ কার্যক্রম উদ্বোধন করেন ।

উল্লেখ্য, আবুল খায়ের গ্রুপের অর্থায়নে সিংড়া উপজেলা স্বাস্থ্য কমপ্লেক্সের ৫০টি বেডসহ ৬৪ পয়েন্টে এই কেন্দ্রীয় অক্সিজেন সরবরাহ ব্যবস্থা চালু করা হয়।

#

শহিদুল/মাসুম/মোশারফ/সেলিম/২০২১/১৯৩৫ ঘণ্টা

তথ্যবিবরণী নম্বর : ১৮৩৪

**মৎস্য ও প্রাণিসম্পদ খাতে উৎপাদন, পরিবহন, সরবরাহ ও বিপণন অব্যাহত রাখার উদ্যোগ**

ঢাকা, পয়লা বৈশাখ (১৪ এপ্রিল) :

দেশে বিদ্যমান করোনা পরিস্থিতিতে মৎস্য ও প্রাণিসম্পদ খাতে উৎপাদন, পরিবহন, সরবরাহ ও বিপণন অব্যাহত রাখার উদ্যোগ নিয়েছে মৎস্য ও প্রাণিসম্পদ মন্ত্রণালয়।

মঙ্গলবার (১৩ এপ্রিল) মৎস্য ও প্রাণিসম্পদ মন্ত্রণালয় থেকে এ সংক্রান্ত একটি পত্রে বিদ্যমান করোনা পরিস্থিতিতে হাঁস-মুরগী, গবাদি পশু, মাছের পোনা, মাছ, মাংস, দুধ, ডিম, প্রাণিজাত পণ্য, মৎস্য ও পশু খাদ্যসহ এ ধরনের খাদ্য উৎপাদনে ব্যবহৃত উপকরণ, কৃত্রিম প্রজনন এবং পশু চিকিৎসা কাজে ব্যবহৃত ঔষধ ও সরঞ্জামাদি উৎপাদন, পরিবহন, সরবরাহ এবং বিপণন কার্যক্রম অব্যাহত রাখতে সর্বাত্মক সহযোগিতা প্রদানে সংশ্লিষ্টদের অনুরোধ জানানো হয়েছে।

দেশের জনগণের পুষ্টিচাহিদা পূরণ ও রোগ প্রতিরোধ ক্ষমতা বৃদ্ধিতে ভোক্তা পর্যায়ে প্রাণিজ আমিষ সরবরাহ অব্যাহত রাখা একান্ত জরুরি বিবেচনায় মাছ, মাংস, দুধ ও ডিম এবং এ সংক্রান্ত উৎপাদন সামগ্রী অব্যাহতভাবে উৎপাদন, সরবরাহ ও বিপণন প্রয়োজন বলে পত্রে উল্লেখ করা হয়েছে। সম্প্রতি মন্ত্রিপরিষদ বিভাগ থেকে সার্বিক কার্যাবলি ও চলাচলে বিধি-নিষেধ আরোপ সংক্রান্ত নির্দেশনায় পণ্য পরিবহন, উৎপাদন ব্যবস্থা, জরুরি পরিষেবা তথা কৃষি উপকরণ, খাদ্যদ্রব্য পরিবহন বিধি-নিষেধের আওতা বহির্ভূত রাখা হয়েছে বলেও পত্রে জানানো হয়েছে।

#

ইফতেখার/মাসুম/মোশারফ/সেলিম/২০২১/১৮৫০ ঘণ্টা

তথ্যবিবরণী নম্বর : ১৮৩৩

**শামসুজ্জামান খানের ইন্তেকালে তথ্যমন্ত্রীর শোক**

ঢাকা, পয়লা বৈশাখ (১৪ এপ্রিল) :

বাংলা একাডেমির সভাপতি, স্বাধীনতা ও একুশে পদকপ্রাপ্ত লোকসংস্কৃতিবিদ ও গবেষক অধ্যাপক শামসুজ্জামান খানের ইন্তেকালে গভীর শোক ও দুঃখ প্রকাশ করেছেন তথ্য ও সম্প্রচার মন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

বুধবার অপরাহ্নে রাজধানীর একটি হাসপাতালে চিকিৎসাধীন অবস্থায় ৮০ বছর বয়সে এই প্রখ্যাত সাহিত্যগবেষকের শেষ নিঃশ্বাস ত্যাগের সংবাদে তথ্যমন্ত্রী প্রয়াতের আত্মার মাগফেরাত কামনা করেন এবং তার শোকাহত পরিবারের সদস্যদের প্রতি গভীর সমবেদনা জানান।

ড. হাছান মাহমুদ তাঁর শোকবার্তায় বলেন, অধ্যাপক শামসুজ্জামান খানের দীর্ঘ একনিষ্ঠ সাধনাময় কর্মজীবন দেশের সাহিত্য ও লোকসংস্কৃতি অঙ্গনে স্মরণীয় হয়ে থাকবে।

#

আকরাম/মাসুম/মোশারফ/সেলিম/২০২১/১৭৩৫ ঘণ্টা

তথ্যবিবরণী নম্বর : ১৮৩২

**আল্লামা শফী হত্যার দৃষ্টান্তমূলক বিচার হোক**

**-- তথ্যমন্ত্রী**

ঢাকা, পয়লা বৈশাখ (১৪ এপ্রিল) :

'মওলানা আল্লামা শফী হত্যার দৃষ্টান্তমূলক বিচার হোক' বলেছেন তথ্য ও সম্প্রচার মন্ত্রী এবং বাংলাদেশ আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

মঙ্গলবার রাতে ইউরোপ সফর থেকে দেশে ফিরে বুধবার বঙ্গাব্দ ১৪২৮ এর পয়লা বৈশাখ দুপুরে ঢাকায় নিজ বাসভবনে অত্যন্ত সীমিত পরিসরে সাংবাদিকদের সাথে মতবিনিময় করেন ড. হাছান। এসময় পবিত্র রমজান ও বাংলা নববর্ষের প্রথম দিন উপলক্ষে তিনি নতুন বছরে দেশ ও সমগ্র বিশ্বের করোনামুক্তি কামনা করেন।

সাম্প্রতিক প্রসঙ্গে সাংবাদিকরা হেফাজতে ইসলামের প্রতিষ্ঠাতা আমির মওলানা আল্লামা আহমদ শফী হত্যা মামলায় বাবুনাগরী ও মামুনুল হকসহ ৪৩ জনের বিরুদ্ধে পুলিশ ব্যুরো অভ ইনভেস্টিগেশন (পিবিআই) এর দাখিল করা অভিযোগপত্রের বিষয়ে প্রশ্ন করলে তথ্যমন্ত্রী বলেন, 'নির্যাতনের মাধ্যমে মওলানা শফীর মৃত্যুর ঘটনার বিচার চেয়ে তার পরিবারের পক্ষ থেকে মামলা করা হয়েছিল। দীর্ঘ তদন্তের পর পিবিআই তদন্ত প্রতিবেদন জমা দিয়েছে।'

'নির্যাতনের মাধ্যমে তাকে মৃত্যুর দিকে ঠেলে দেয়ার বিষয়টি স্পষ্ট। তখনকার পত্রপত্রিকায় এবিষয়ে সংবাদ ও সামাজিক যোগাযোগ মাধ্যমে নির্যাতনের বিভিন্ন চিত্র প্রকাশিত হয়েছিল' উল্লেখ করে ড. হাছান বলেন, 'হাটহাজারী মাদ্রাসার প্রতিষ্ঠাতা শতবর্ষী মওলানা শফীর চরম অসুস্থতাকালে তার কক্ষ ভাংচুর করা, হাসপাতালে নেবার পথে এক ঘন্টা গাড়ি আটকে রাখা, অক্সিজেন টিউব খুলে নেয়া, অকথ্য ভাষায় গালিগালাজ করা -এসবই সবাই দেখেছে।'

তিনি বলেন, 'মওলানা শফী সাহেব আমার নির্বাচনী এলাকার ও আমার পাশের ইউনিয়নের একজন আলেম ছিলেন। তার মতাদর্শ নিয়ে নানা কথা থাকলেও মানুষ হিসেবে তিনি ছিলেন সজ্জন। যারা মামলা করেছেন, তারাও আমার নির্বাচনী এলাকার মানুষ। আমি চাই, আমার নির্বাচনী এলাকার মানুষ মওলানা শফী সাহেবকে যারা নির্যাতন করে মৃত্যুর দিকে ঠেলে দিয়েছে, তাদের উপযুক্ত দৃষ্টান্তমূলক বিচার হোক।'

করোনা সংক্রমণরোধে লকডাউনের বিষয়ে বিএনপি মহাসচিব মির্জা ফখরুল ইসলাম আলমগীরের বিরূপ মন্তব্য সম্পর্কে এসময় সাংবাদিকদের প্রশ্নের জবাবে তথ্যমন্ত্রী বলেন, 'জনগণকে মহামারির হাত থেকে রক্ষার জন্যই সরকার লকডাউনের ব্যবস্থা নিয়েছে। বিশ্বের দেশে দেশেও একই ব্যবস্থা। কিন্তু দুঃখজনক, মির্জা ফখরুল সাহেবদের কথা শুনে মনে হয়, তারা চান, দেশে করোনা সংক্রমণ আরো ব্যাপক বৃদ্ধি পাক, প্রতিদিন দেশে শতশত মানুষের মৃত্যু হোক, তাহলে তাদের রাজনীতিতে সুবিধা হয়।'

#

আকরাম/মাসুম/মোশারফ/সেলিম/২০২১/১৭৩০ ঘণ্টা

তথ্যবিবরণী নম্বর : ১৮৩১

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, পয়লা বৈশাখ (১৪ এপ্রিল) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ২৪ হাজার ৮২৫ জনের নমুনা পরীক্ষা করে ৫ হাজার ১৮৫ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৭ লাখ ৩ হাজার ১৭০ জন।

গত ২৪ ঘণ্টায় ৯৬জন-সহ এ পর্যন্ত ৯ হাজার ৯৮৭ জন এ রোগে মৃত্যুবরণ করেছেন।

করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৫ লাখ ৯১ হাজার ২৯৯ জন।

#

দলিল/মাসুম/মোশারফ/সেলিম/২০২১/১৮৩৫ ঘণ্টা

তথ্যবিবরণী নম্বর : ১৮৩০

**বাংলাদেশের ৭৮টি বৈদেশিক মিশনের জন্য ওয়েবসাইট পরিচালনা বিষয়ক প্রশিক্ষণ উদ্বোধন**

ঢাকা, পয়লা বৈশাখ (১৪ এপ্রিল) :

বিদেশে বাংলাদেশের ৭৮টি মিশনের জন্য অভিন্ন ওয়েবসাইট পরিচালনা ও রক্ষণাবেক্ষণ সম্পর্কিত দুই দিনের প্রশিক্ষণ কর্মশালা অনুষ্ঠিত হয়েছে। পররাষ্ট্র মন্ত্রণালয়ের সিনিয়র সচিব মাসুদ বিন মোমেন গতকাল ১৩ এপ্রিল কর্মশালার উদ্বোধন করেন। আইসিটি বিভাগের এটুআই-এর সহযোগিতায় পররাষ্ট্র মন্ত্রণালয় প্রশিক্ষণ কর্মশালার আয়োজন করে।

অনুষ্ঠানে মাসুদ বিন মোমেন বলেন, অভিন্ন ওয়েবসাইটের ফলে তথ্য এবং প্রদত্ত সেবার সঠিকতা এবং অখণ্ডতা নিশ্চিত করা যাবে। তিনি আশা প্রকাশ করেন, অভিন্ন ওয়েবসাইটের মাধ্যমে বাংলাদেশ দূতাবাস ও হাইকমিশনসমূহ আরো ভালোভাবে সেবা প্রদান করতে পারবে। বিদেশে বসবাসরত প্রবাসী বাংলাদেশিরা আরও সহজে প্রয়োজনীয় সেবা পাবেন এবং বাংলাদেশ সরকারের প্রতিনিধি হিসেবে দূতাবাস ও হাইকমিশনসমূহ এই অভিন্ন ওয়েবসাইটের মাধ্যমে বাংলাদেশের প্রতিনিধিত্ব করবে। তিনি বলেন, অভিন্ন ওয়েবসাইটের ইন্টারফেসটি ব্যবহার-বান্ধব হবে এবং এটিকে আরো উন্নত করা হবে। ব্যবহারকারী এবং ওয়েবসাইটের ডেভেলপারদের মধ্যে নিয়মিত আন্তঃযোগাযোগের মাধ্যমে প্রয়োজনীয় পরামর্শ গ্রহণ করে এই অভিন্ন ওয়েবসাইটের কার্যদক্ষতা আরো বৃদ্ধি করা হবে।

অনুষ্ঠানে এটুআই-এর যুগ্ম প্রকল্প পরিচালক বলেন, প্রধানমন্ত্রী শেখ হাসিনা ২০১৫ সালে সমস্ত সরকারি দপ্তরের জন্য অভিন্ন সরকারি ওয়েবসাইট তৈরি করার নির্দেশ দিয়েছিলেন। তারপর থেকে এটুআই প্রধানমন্ত্রীর নির্দেশনা বাস্তবায়নে নিরলসভাবে কাজ করে চলেছে।

প্রশিক্ষণ কর্মশালায় বিদেশে অবস্থিত বাংলাদেশ দূতাবাস ও হাইকমিশনের প্রতিনিধিবৃন্দ অংশগ্রহণ করেন।

#

তৌহিদুল/মাসুম/রেজুয়ান/মোশারফ/সেলিম/২০২১/১৭২০ ঘণ্টা

তথ্যবিবরণী নম্বর : ১৮২৯

লকডাউনে ভ্রাম্যমাণ ব্যবস্থায় মাছ, মাংস, দুধ, ডিম বিক্রয় চলমান

**বিক্রয় কার্যক্রম পরিদর্শন করেছেন মৎস্য ও প্রাণিসম্পদ সচিব**

ঢাকা, পয়লা বৈশাখ (১৪ এপ্রিল) :

করোনা পরিস্থিতিতে সরকার ঘোষিত বিধি-নিষেধ চলাকালে মৎস্য ও প্রাণিসম্পদ মন্ত্রণালয়ের উদ্যোগে সারাদেশে ন্যায্যমূল্যে মাছ, মাংস, দুধ, ডিম ও বিভিন্ন প্রাণিজাত পণ্যের ভ্রাম্যমান বিক্রয় কার্যক্রম চলমান রয়েছে। ভ্রাম্যমাণ বিক্রয় কেন্দ্র থেকে সাধারণ মানুষ তাদের প্রয়োজনীয় পণ্য ক্রয় করছেন। এতে খামারিরাও উৎপাদিত পণ্য ন্যায্যমূল্যে ভোক্তাদের কাছে সরাসরি বিক্রয় করতে পারছেন।

আজ সকালে রাজধানীর খামারবাড়িতে ভ্রাম্যমাণ বিক্রয় কার্যক্রম পরিদর্শন করেছেন মৎস্য ও প্রাণিসম্পদ সচিব রওনক মাহমুদ। প্রাণিসম্পদ অধিদপ্তরের মহাপরিচালক ডাঃ শেখ আজিজুর রহমানসহ সংশ্লিষ্ট কর্মকর্তাগণ এ সময় উপস্থিত ছিলেন।

করোনা পরিস্থিতিতে ও পবিত্র রমজান মাসে জনসাধারণের প্রাণিজ পুষ্টি নিশ্চিতকরণে গত ৫ এপ্রিল থেকে দেশের ৮টি বিভাগের ৬৪ জেলায় মাছ, মাংস, দুধ, ডিম ও বিভিন্ন প্রাণিজাত পণ্যের ভ্রাম্যমাণ বিক্রয় শুরু হয়েছে। গতকাল ১৩ এপ্রিল পর্যন্ত সারাদেশে ৯৫ কোটি ১৬ লক্ষ ৬৯ হাজার ৩১৯ টাকা মূল্যের মাছ, মাংস, দুধ, ডিম, মুরগি ও বিভিন্ন প্রাণিজাত পণ্য বিক্রয় হয়েছে।

এ বছর জেলা প্রশাসনকে সম্পৃক্ত করে সংশ্লিষ্ট জেলার মৎস্য দপ্তর ও প্রাণিসম্পদ দপ্তরের ব্যবস্থাপনায় স্থানীয় ডেইরি ও পোল্ট্রি এসোসিয়েশনের মাধ্যমে এ কার্যক্রম বাস্তবায়ন করা হচ্ছে। করোনা পরিস্থিতিতে গত বছরও মৎস্য ও প্রাণিসম্পদ মন্ত্রণালয়ের উদ্যোগে ভ্রাম্যমাণ বিক্রয় ব্যবস্থায় প্রায় ৯ হাজার কোটি টাকা মূল্যের মাছ, মাংস, দুধ ও ডিম বিক্রয় করা হয়েছে।

#

ইফতেখার/মাসুম/মোশারফ/সেলিম/২০২১/১৭১৫ ঘণ্টা

তথ্যবিবরণী নম্বর : ১৮২৮

**তথ্যপ্রযুক্তি, স্বাস্থ্য ও শিক্ষার ব্যবধান হ্রাসের ওপর রাষ্ট্রদূত রাবাব ফাতিমার গুরুত্বারোপ**

নিউইয়র্ক (১৪ এপ্রিল) :

কোভিড-১৯ (করোনা ভাইরাস) মহামারির এইসময়ে অবকাঠামোগত সংকট বিশেষ করে তথ্য-প্রযুক্তি, স্বাস্থ্য ও শিক্ষাখাতে অবকাঠামোর অভাব তীব্রভাবে অনুভূত হয়েছে। সুতরাং এসকল খাতে পর্যাপ্ত অবকাঠামো তৈরি করা আমাদের জরুরি অগ্রাধিকার হওয়া উচিত।

গতকাল (১৩ এপ্রিল) জাতিসংঘ সদরদপ্তরে ভার্চুয়ালি অনুষ্ঠিত ‘কোভিড-১৯ থেকে টেকসই ও স্থিতিশীল পুনরুদ্ধার এবং বাণিজ্য ব্যবস্থাকে পুনরুজ্জীবিত করার লক্ষ্যে অবকাঠামোগত বিনিয়োগসমূহকে ত্বরান্বিত করা’ শীর্ষক এক প্যানেল আলোচনায় প্রদত্ত বক্তব্যে এসব কথা বলেন জাতিসংঘে নিযুক্ত বাংলাদেশের স্থায়ী প্রতিনিধি রাষ্ট্রদূত রাবাব ফাতিমা। ‘উন্নয়নের জন্য অর্থায়ন (এফএফডি)’ সংক্রান্ত ইকোসক ফোরামের আওতায় প্যানেল আলোচনাটি অনুষ্ঠিত হয়।

জনগণকে অত্যাবশ্যক সেবাসমূহ প্রদানে ডিজিটাল অবকাঠামোর বিশেষ গুরুত্বের কথা তুলে ধরে রাষ্ট্রদূত ফাতিমা এলডিসিসহ নাজুক দেশগুলোকে অতি প্রয়োজনীয় প্রযুক্তিসমূহ হস্তান্তর করার জন্য উন্নত দেশগুলোর প্রতি আহ্বান জানান।

রাষ্ট্রদূত মহামারি থেকে দ্রুত পুনরুদ্ধার নিশ্চিত করার পাশাপাশি বর্তমান ও ভবিষ্যৎ প্রভাব মোকাবিলা করে আরও ভালোভাবে ঘুরে দাঁড়ানোর সক্ষমতা অর্জনের ওপর জোর দেন। এক্ষেত্রে তিনি বিনিয়োগ সিদ্ধান্ত গ্রহণের ক্ষেত্রে দুর্যোগ ও জলবায়ু পরিবর্তন বিষয়ক ঝুঁকিসমূহ বিবেচনায় নেবার বিষয়ে গুরুত্বারোপ করেন যেন অবকাঠামোসমূহ একাধারে টেকসই ও দীর্ঘমেয়াদে প্রতিকূলতা মোকাবিলায় সক্ষম হয়।

বৈশ্বিক সরবরাহ চেইনের দুর্বলতাগুলো উল্লেখ করে ট্রানজিট, পরিবহন ও নৌ-পরিবহন খাতসহ বাণিজ্য অবকাঠামোসমূহ আরও উন্নত করার প্রয়োজনীয়তার কথা তুলে ধরেন রাষ্ট্রদূত ফাতিমা। এক্ষেত্রে অবকাঠামোগত বিনিয়োগ, সরকারি-বেসরকারি অর্থায়ন, মিশ্র অর্থায়ন, দক্ষিণ-দক্ষিণ ও ত্রিমাত্রিক সহযোগিতা ইত্যাদি ক্ষেত্রে তিনি অনুদান ও দীর্ঘমেয়াদি ছাড়যুক্ত অর্থায়নের প্রতি দৃষ্টি আকর্ষণ করেন। এলডিসিভুক্ত দেশগুলোর শুল্ক ও কোটামুক্ত বাজারে প্রবেশাধিকারসহ অন্যান্য বাণিজ্য সুবিধা প্রদানে উন্নত অর্থনীতির দেশগুলো যেসকল প্রতিশ্রুত দিয়েছে সেগুলো পূরণ করার আহ্বান জানান বাংলাদেশের স্থায়ী প্রতিনিধি।

‘জাতিসংঘ সদরদপ্তরে ভার্চুয়ালি এফএফডি বিষয়ক ইকোসক ফোরাম ১২ থেকে ১৫ এপ্রিল পর্যন্ত অনুষ্ঠিত হচ্ছে। এতে অর্থমন্ত্রী আ হ ম মুস্তফা কামাল বাংলাদেশ প্রতিনিধিদলের নেতৃত্ব দিচ্ছেন। ফোরামের শুরুতে গত ১২ এপ্রিল অর্থমন্ত্রীর ধারণকৃত ভিডিও বক্তব্য প্রদর্শিত হয়। ব্রিটন উডস্ ইনস্টিটিউশনস্, ডব্লিউটিও এবং আঙ্কটাড এর সাথে বাংলাদেশ আজ উচ্চপর্যায়ের অপর একটি সভায়ও অংশগ্রহণ করে।

#

মাসুম/মোশারফ/সেলিম/২০২১/১৭০০ ঘণ্টা

তথ্যবিবরণী নম্বর : ১৮২৭

**ইফতার এবং সাহরিতে পানি সরবরাহ নিশ্চিত করতে হবে**

**-- স্থানীয় সরকার মন্ত্রী**

ঢাকা, পয়লা বৈশাখ (১৪ এপ্রিল) :

পবিত্র রমজান মাসে ইফতার এবং সাহরির সময় পর্যাপ্ত পানি সরবরাহের জন্য ঢাকা ওয়াসাসহ দেশের সকল ওয়াসার কর্মকর্তাদের নির্দেশ দিয়েছেন স্থানীয় সরকার মন্ত্রী মোঃ তাজুল ইসলাম।

তিনি আজ রাজধানীর মিন্টু রোডে তাঁর সরকারি বাসভবন থেকে চলমান করোনা সংক্রমণ প্রতিরোধ এবং উন্নয়ন কার্যক্রম নিয়ে দেশের সকল ওয়াসার ঊর্ধ্বতন কর্মকর্তাদের সাথে ভার্চুয়াল মতবিনিময় সভায় এ নির্দেশ দেন।

মন্ত্রী বলেন, ইফতার এবং সাহরিতে কোনোক্রমেই পানি সরবরাহে বিঘ্ন ঘটানো যাবে না। করোনা মহামারির কারণে পানির বাড়তি চাহিদা থাকায় পানির যেন সংকট তৈরি না হয় সেদিকে সতর্ক থাকারও পরামর্শ দেন তিনি। এ সময় সকল ওয়াসার ব্যবস্থাপনা পরিচালকবৃন্দ পবিত্র রমজান মাস এবং করোনা মহামারিতে পানি সরবরাহে গৃহীত বিশেষ উদ্যোগসমূহ তুলে ধরেন।

মোঃ তাজুল ইসলাম জানান, ঢাকাসহ অন্যান্য শহরে এক সময় ৬০ ভাগ পানিও সরবরাহ করা সম্ভব হতো না । কিন্তু বর্তমানে শুধু শহরে নয় সারাদেশে প্রায় শতভাগ গুণগত ও মানসম্পন্ন পানি সরবরাহ করা হচ্ছে। আজ দেশে কোনো পানির সংকট নেই। দেশে ভবিষ্যতে পানির চাহিদা বিবেচনায় নিয়ে ঢাকা-রাজশাহী ওয়াসাসহ সকল ওয়াসা বড় বড় প্রকল্প হাতে নিচ্ছে বলেও জানান মন্ত্রী।

সরকার কোভিড-১৯ এর দ্বিতীয় ঢেউয়ের তীব্রতার কারণে কঠোর লকডাউনের সিদ্ধান্ত নিয়েছে উল্লেখ করে তিনি বলেন, স্ব স্ব প্রতিষ্ঠানের কর্মকর্তাদের যথাযথ স্বাস্থ্যবিধি মেনে এবং সামাজিক দূরত্ব বজায় রেখে চলমান উন্নয়ন কাজ অব্যাহত রাখতে হবে । কোনো অবস্থাতেই উন্নয়ন কর্মকান্ড বন্ধ রাখা যাবে না।

কোভিড-১৯ সংক্রমণ প্রতিরোধে স্ব স্ব অবস্থান থেকে সাধারণ মানুষের জন্য মাস্ক, হ্যান্ড স্যানিটাইজার বিতরণ এবং হাত ধোয়ার জন্য সাবান ও পানির স্টেশন স্থাপনসহ অন্যান্য সেবামূলক কাজে এগিয়ে আসার জন্য সংশ্লিষ্টদের প্রতি আহ্বান জানান মন্ত্রী।

#

হায়দার/মাসুম/রেজুয়ান/মোশারফ/সেলিম/২০২১/১৭১০ ঘণ্টা

তথ্যবিবরণী নম্বর : ১৮১৩

**পবিত্র মাহে রমজান উপলক্ষ্যে প্রধানমন্ত্রীর বাণী**

ঢাকা, ৩০ চৈত্র (১৩ এপ্রিল) :

প্রধানমন্ত্রী শেখ হাসিনা পবিত্র মাহে রমজানউপলক্ষ্যে নিম্নোক্ত বাণী প্রদান করেছেন :

“পবিত্র মাহে রমজানউপলক্ষ্যে আমি দেশবাসী ও বিশ্ব মুসলিম উম্মাহর প্রতি আন্তরিক মোবারকবাদ জানাচ্ছি।

সিয়াম সাধনা ও সংযমের মাস পবিত্র মাহে রমজানআমাদের মাঝে সমাগত। এ মাসে আত্মসংযমের মাধ্যমে আত্মার পরিশুদ্ধি ঘটে ও সর্বশক্তিমান মহান আল্লাহর সন্তুষ্টি, নৈকট্যলাভ এবং ক্ষমা লাভের অপূর্ব সুযোগ হয়। সিয়াম ধনী-গরিব সবার মাঝে পারস্পরিক সহমর্মিতা, সম্প্রীতি ও ভ্রাতৃত্ববোধ প্রতিষ্ঠায় অনন্য ভূমিকা পালন করে।

করোনাভাইরাস এখন বিশ্বব্যাপী মারাত্মক আকার ধারণ করেছে। বাংলাদেশেও এই ভাইরাসের সংক্রমণ বাড়ছে। সে কারণে সামাজিক দূরত্ব বজায় রেখে রমযানের তারাবিসহ অন্যান্য নামাজ আদায়ের আহ্বান জানাচ্ছি। সিয়াম পালনের পাশাপাশি ঘরে অবস্থান করে বেশি করে কোরআন শরিফ তেলাওয়াত করি ও ইবাদত-বন্দেগিতে মশগুল থাকি। আসুন, পবিত্র মাহে রমজানের শিক্ষায় উদ্বুদ্ধ হয়ে যাবতীয় ভোগবিলাস, হিংসা-বিদ্বেষ, উচ্ছলতা ও সংঘাত পরিহার করি এবং জীবনের সর্বস্তরে পরিমিতিবোধ, ধৈর্য্য ও সংযম প্রদর্শনের মাধ্যমে রমজানের পবিত্রতা রক্ষা করি।

মহান আল্লাহ আমাদের জাতীয় জীবনে পবিত্র মাহে রমজানের শিক্ষা কার্যকর করার তাওফিক দান করুন। মাহে রমজান আমাদের জীবনে বয়ে আনুক শান্তি, সকলের জীবন মঙ্গলময় হোক। আমাদের দেশ ও জাতি তথা বিশ্ববাসী এই করোনা মহামারি থেকে মুক্তি পাক - মহান রাব্বুল আল-আমিনের কাছে এই দোয়া করি। আমিন।

জয় বাংলা, জয় বঙ্গবন্ধু

বাংলাদেশ চিরজীবী হোক।”

#

ইমরুল/কামাল/জসীম/সুবর্ণা/আসমা/২০২১/১২০০ ঘণ্টা

তথ্যবিবরণী নম্বর : ১৮১২

**পবিত্র মাহে রমজান উপলক্ষ্যে রাষ্ট্রপতির বাণী**

ঢাকা, ৩০ চৈত্র (১৩ এপ্রিল) :

রাষ্ট্রপতি মোঃ আবদুল হামিদ পবিত্র মাহে রমজান উপলক্ষ্যে নিম্নোক্ত বাণী প্রদান করেছেন :

“পবিত্র মাহে রমজান উপলক্ষ্যে আমি দেশবাসীসহ বিশ্ব মুসলিম উন্মাহকে জানাই আন্তরিক শুভেচ্ছা ও মোবারকবাদ।

বছর ‍ঘুরে বরকতময় মাহে রমজান আমাদের মাঝে সমাগত। অশেষ বরকত, মাগফেরাত ও নাজাতের এ মাস মহান আল্লাহর নৈকট্য এবং তাকওয়া অর্জনের অপূর্ব সুযোগ এনে দেয়। সংযম, আত্মশুদ্ধি ও ক্ষমালাভের জন্য যথাযথ মর্যাদা ও ধর্মীয় ভাবগাম্ভীর্যের মধ্য দিয়ে সমগ্র মুসলিম উন্মাহ এ মাসটি পালন করে থাকে। সিয়াম ধনী-গরীব সকলের মাঝে পারস্পরিক সহমর্মিতা, সম্প্রীতি ও ভ্রাতৃত্ববোধ প্রতিষ্ঠায় অনন্য ভূমিকা পালন করে। রমজানের পবিত্রতা ও তাৎপর্য অনুবাধন করে ব্যক্তি ও সমাজ জীবনে এর সঠিক প্রতিফলন ঘটাতে এবং শান্তিপূর্ণ সমাজ গঠনে সকলে অবদান রাখবেন - এ প্রত্যাশা করি।

এবার পবিত্র রমজান মাস আমরা এমন একটি সময়ে পালন করছি যখন বাংলাদেশসহ সারাবিশ্ব নভেল করোনা ভাইরাসের সংক্রমণে বিপর্যস্ত। আমি রমজান মাসে যথাযথ স্বাস্থ্য ও সুরক্ষাবিধি মেনে ইবাদত-বন্দেগি করার জন্য দেশবাসীর প্রতি আহ্বান জানাচ্ছি। একই সাথে সমাজের সচ্ছল জনগোষ্ঠীকে মহামারিতে ক্ষতিগ্রস্ত, দুস্থ ও দরিদ্র মানুষের সহায়তায় এগিয়ে আসার আহ্বান জানাচ্ছি। রমজানের মহান শিক্ষা সমাজের সকল স্তরে ও সবার মাঝে ছড়িয়ে পড়ুক। রমজানের পবিত্রতায় সকলের জীবন ভরে উঠুক। পরম করুণাময় যেন বিশ্ববাসীকে এ মহামারি থেকে রক্ষা করেন - এই প্রার্থনা করি।

মহান আল্লাহ আমাদের সহায় হোন।

জয় বাংলা।

খোদা হাফেজ, বাংলাদেশ চিরজীবী হোক।”

#

হাসান/কামাল/জসীম/সুবর্ণা/আসমা/২০২১/১১৫০ ঘণ্টা